3. LIPU KASUTAMISE KORD  3.1 Aseri valla lipp heisatakse vallavalitsuse hoonele riiklikel pühadel ja tähtpäevadel (lipupäevadel) ning valla tähtpäevadel (omavalitsusliku staatuse saamise päev /09.aprill/ ja vallapäev).  3.2 Valla lippu võivad heisata ka kõik Aseri valla kodanikud eramajadele ning asutused ja  ettevõtted oma hoonetele p 2.1 nimetatud aegadel.  3.3 Muude sündmuste puhul (avalikud üritused, demonstratsioonid jne.), välja arvatud perekondlikud pidupäevad, heisatakse valla lipp vallavalitsuse loal.  3.4 Heisatav lipp peab olema terve, puhas ja vastama käesoleva korra punkti 1.3 nõuetele.  3.5 Lipp heisatakse maapinnalt tõusvasse lipumasti või hoonele. Lipumasti kõrgus peab olema vähemalt kuuekordne lipukanga laius. Hoonele kinnitatava lipuvarda pikkus peab olema kolm korda suurem lipu laiusest.  3.6 Heisatud lipul peab lipukanga alumine serv jääma maapinnast vähemalt 3 meetri kõrgusele.  3.7 Kui valla lipp heisatakse koos riigilipuga, asub valla lipp lippude poolt vaadates vasakul.  3.8 Lipu heiskamisel leinalipuna kinnitatakse lipuvarda ülaotsa 10 cm laiune must lint, mille mõlemad otsad ulatuvad lipukanga alumise servani, või heisatakse lipp poolde masti.  3.9 Kasutamiskõlbmatuks muutunud valla lipp likvideeritakse sündsal viisil.